Hendrikus Smeets

**Hendrikus Marie Gerardus Smeets**, kalt **Harrie** (født 22. oktober 1960 i Heerlen i Nederland, død 20. desember 2023 i Roermond), var en nederlandsk prest og katolsk biskop av Roermond.

## Liv og virke
### Bakgrunn
Hendrikus Smeets tok opprinnelig en mastergrad i nederlandsk litteratur ved Universitetet i  Utrecht i 1985 og studerte deretter filosofi og teologi ved presteseminaret i Rolduc.

### Prest
Han ble presteviet for bispedømmet Roermond den 13. juni 1992.

Han var kapellan i Weert-Boshoven fra 1991 til 1994 og kapellan i Thorn og Wessem fra 1994 til 1997. Fra 1997 til 2003 var han sogneprest i Maastricht-West. I 2004 ble han sogneprest og dekan i Venray. I 2015 ble han også utnevnt til katedralkapitlet og var medlem av bispedømmekommisjonen for utplassering av presteskap. Han ledet også pilegrimsarbeidet for provinsen Limburg.

### Biskop av Roermond
Pave Frans utnevnte ham til biskop av Roermond den 10. oktober 2018. Biskopen av Rotterdam og formann for den nederlandske bispekonferanse, Hans van den Hende, ordinerte ham til biskop i Christoffel-katedralen i Roermond den 8. desember samme år. Medkonsekratorer var hans forgjenger Frans Wiertz, og Everardus Johannes de Jong, hjelpebiskop i Roermond.

Biskop Smeets var involvert i en rekke sosiale prosjekter i Det hellige land. 

Den 2. juli 2021 kunngjorde bispedømmet at Smeets var alvorlig syk. I slutten av mai 2021 ble han innlagt på Laurentius Hospital i Roermond med symptomer som lignet et hjerneinfarkt. Ytterligere granskning ved Maastricht UMC+ viste at Smeets hadde en hjernesvulst som krevde akutt behandling og som ikke kunne forventes å gi ham en fullstendig bedring.

Den 10. august 2023 aksepterte pave Frans biskopens helsebetingede avskjedssøknad. 

Smeets døde 20. desember 2023 i en alder av 63 år i Roermond som følge av en hjernesvulst som ble diagnostisert i 2021.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Paolo Giobbe (1880-1972) *1925
* Kardinal Bernardus Johannes Alfrink (1900-1987) *1951
* Biskop Hubertus Cornelis Antonius Ernst (1917-2017) *1967
* Biskop Martinus Muskens (1935-2013) *1994
* Biskop Johannes Harmannes Jozefus van den Hende (1964- ) *2006
* Biskop *Hendrikus Smeets* (1960-2023) *2018

## Referanser